Diari Oficial de la Generalitat Valenciana


Sumari del DOGV 9838, del 29-04-2024 (2024/3189)

RESOLUCIÓ de 12 d'abril de 2024, de la directora general de Personal Docent, per la qual, en execució de sentència, s'inclou una aspirant en la llista de persones seleccionades en el procediment selectiu per a accés al cos de catedràtics i catedràtiques d'Ensenyament Secundari convocat per l'Orde 14/2018, de 30 d'abril, de la Conselleria d'Educació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9838

Data del DOGV
:   29-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3189


Data del document
:   12-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 12 d'abril de 2024, de la directora general de Personal Docent, per la qual, en execució de sentència, s'inclou una aspirant en la llista de persones seleccionades en el procediment selectiu per a accés al cos de catedràtics i catedràtiques d'Ensenyament Secundari convocat per l'Orde 14/2018, de 30 d'abril, de la Conselleria d'Educació, Cultura i Esport. [2024/3189]  
  
Per Orde 14/2018, de 30 d'abril, de la Conselleria d'Educació, Cultura i Esport (DOGV 8285), es va convocar procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, en el qual va participar Anna Maria Monzó Martínez, davant el tribunal C1 en l'especialitat de Llengua i Literatura Valenciana.  
Anna Maria Monzó Martínez no va ser seleccionada i va interposar davant la Direcció General de Personal Docent un recurs d'alçada contra la baremació definitiva de mèrits i contra la llista d'aspirants que havien superat el procés selectiu, i contra la seua desestimació, un recurs contenciós administratiu davant el jutjat contenciós Administratiu de València, el qual va dictar la Sentència núm. 11/2024, de 18 de gener, en la decisió de la qual afirma:  
«Que estime parcialment el recurs contenciós administratiu i anul·le parcialment l'actuació administrativa, només quant a la puntuació d'Anna Maria Monzó Martínez, i reconec el dret d'Anna Maria Monzó Martínez al fet que la seua puntuació s'incremente en 0,6000 punts, amb totes les conseqüències inherents a això.»  
Considerant el que es disposa en els articles 118 de la Constitució Espanyola, i 17.2 de la Llei orgànica 6/1985, d'1 de juliol, del poder judicial, que establixen l'obligatorietat de complir les sentències i altres resolucions fermes dictades pels jutges i tribunals.  
Fent ús de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
  
Primer  
En execució de la Sentència núm. 11/2024, del Jutjat Contenciós Administratiu núm. 7 de València, modificar la llista de persones aspirants que han superat el procediment selectiu d'accés al cos de catedràtics d'Ensenyament Secundari convocat per l'Orde 14/2018, en el sentit d'incloure-hi Anna Maria Monzó Martínez, en l'especialitat de Llengua i Literatura Valenciana, amb una nota de 10,0000 punts.  
  
Segon  
Elevar al Ministeri d'Educació i Formació Professional la corresponent proposta de nomenament d'Anna Maria Monzó Martínez com a funcionària de carrera del mencionat cos i especialitat, amb efectes econòmics i administratius d'1 de setembre de 2022, segons preveu la Resolució de 22 de maig de 2022, de la Direcció General de Personal Docent (DOGV 9355, 6 de juny).  
  
Tercer  
De conformitat amb el que es preveu en l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es referix la Llei orgànica 2/2006, de 3 de maig, d'educació, aprovat per Reial decret 276/2007, de 23 de febrer, les persones que hi accedisquen per este procediment estaran exemptes de la realització de la fase de pràctiques i romandran com a catedràtiques en el mateix destí que ocupaven en el cos de procedència, sempre que este destí siga del mateix àmbit de l'administració educativa convocant.  
Contra la present resolució podrà promoure's, per les parts legitimades, un incident d'execució de sentència davant el Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 12 d'abril de 2024.- La directora general de Personal Docent: Sonia Amelia Sancho de Vicente.